CELEX: 31993R0751
Language: el
Date: 1993-03-30
Title: Κανονισμός (ΕΟΚ) αριθ. 751/93 της Επιτροπής της 30ης Μαρτίου 1993 για την πρόβλεψη χορήγησης αντισταθμιστικής αποζημίωσης στις οργανώσεις παραγωγών για τους τόνους με κίτρινα πτερύγια που παραδόθηκαν στη βιομηχανία κονσερβών κατά τη διάρκεια της περιόδου από την 1η Απριλίου έως τις 30 Σεπτεμβρίου 1992

Avis juridique important

|

31993R0751

Κανονισμός (ΕΟΚ) αριθ. 751/93 της Επιτροπής της 30ης Μαρτίου 1993 για την πρόβλεψη χορήγησης αντισταθμιστικής αποζημίωσης στις οργανώσεις παραγωγών για τους τόνους με κίτρινα πτερύγια που παραδόθηκαν στη βιομηχανία κονσερβών κατά τη διάρκεια της περιόδου από την 1η Απριλίου έως τις 30 Σεπτεμβρίου 1992  

Επίσημη Εφημερίδα αριθ. L 077 της 31/03/1993 σ. 0021 - 0023

ΚΑΝΟΝΙΣΜΟΣ (ΕΟΚ) αριθ. 751/93 ΤΗΣ ΕΠΙΤΡΟΠΗΣ της 30ής Μαρτίου 1993 για την πρόβλεψη χορήγησης αντισταθμιστικής αποζημίωσης στις οργανώσεις παραγωγών για τους τόνους με κίτρινα πτερύγια που παραδόθηκαν στη βιομηχανία κονσερβών κατά τη διάρκεια της  περιόδου από την 1η Απριλίου έως τις 30 Σεπτεμβρίου 1992Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3759/92 του Συμβουλίου της 17ης Δεκεμβρίου 1992 περί κοινής οργανώσεως αγοράς στον τομέα των προϊόντων της αλιείας (1), και ιδίως το άρθρο 18 παράγραφος 8,  Εκτιμώντας:  ότι η αντισταθμιστική αποζημίωση που αναφέρεται στο άρθρο 18 του κανονισμού (ΕΟΚ) αριθ. 3759/92 χορηγείται, υπό ορισμένες προϋποθέσεις, στις οργανώσεις παραγωγών τόνου της Κοινότητας για τις ποσότητες τόνων που παραδόθηκαν στη βιομηχανία κονσερβών κατά  τη διάρκεια της τρίμηνης περιόδου την οποία αφορούν οι διαπιστώσεις σχετικά με τις τιμές, δεδομένου ότι, συγχρόνως, η μέση τριμηνιαία τιμή στην κοινοτική αγορά και η τιμή "ελεύθερο στα σύνορα" αυξημένη, ενδεχομένως, από τον αντισταθμιστικό φόρο που της  επεβλήθη, βρίσκονται σε επίπεδα χαμηλότερα από το 93 % της κοινοτικής τιμής στην παραγωγή του εν λόγω προϊόντος- ότι το άρθρο 1 παράγραφος 2 του κανονισμού (ΕΟΚ) αριθ. 575/92 της Επιτροπής (2), με το οποίο υπόκειται ο τόνος albacore στον σεβασμό της τιμής αναφοράς, καθορίζει έναν αντισταθμιστικό φόρο σε περίπτωση εισαγωγής με μια τιμή "ελεύθερο στα σύνορα"  κατώτερη μιας τιμής αναφοράς που καθορίστηκε για τους τόνους με κίτρινα πτερύγια- ότι η ανάλυση της κατάστασης στην κοινοτική αγορά γι' αυτό το είδος οφείλει να λάβει υπόψη της το ποσό του αντισταθμιστικού φόρου, που ενδεχομένως έχει υποβληθεί- ότι η  χορήγηση της αντισταθμιστικής αποζημίωσης αυτού του είδους είχε διαχωριστεί από αυτήν των άλλων ειδών για την αναφερόμενη περίοδο λόγω απουσίας αυτής της πληροφορίας- ότι, αφού η πληροφορία αυτή είναι διαθέσιμη, η ανάλυση της κατάστασης στην κοινοτική αγορά για τον τόνο με κίτρινα πτερύγια επέτρεψε να διαπιστωθεί ότι, για μια παρουσίαση του εξεταζόμενου προϊόντος κατά την περίοδο από την 1η Απριλίου έως τις 30  Ιουνίου 1992, ως και για δύο παρουσιάσεις του αναφερόμενου προϊόντος κατά τη διάρκεια της περιόδου από την 1η Ιουλίου έως τις 30 Σεπτεμβρίου 1992, τόσο η μέση τριμηνιαία τιμή της αγοράς όσο και η τιμή "ελεύθερο στα κοινοτικά σύνορα" που αναφέρονται στο  άρθρο 18 του κανονισμού (ΕΟΚ) αριθ. 3759/92 βρίσκονται σε επίπεδα χαμηλότερα από το 93 % της ισχύουσας κοινοτικής τιμής στην παραγωγή, η οποία καθορίστηκε με τον κανονισμό (ΕΟΚ) αριθ. 3570/91 του Συμβουλίου της 28ης Νοεμβρίου 1991 περί του καθορισμού  για την αλιευτική περίοδο 1992, της κοινοτικής τιμής στην παραγωγή των τόνων που προορίζονται για τη βιομηχανία κονσερβών των προϊόντων που υπάγονται στον κωδικό ΣΟ 1604 (3)- ότι οι ποσότητες που είναι επιλέξιμες για τη χορήγηση αντισταθμιστικής αποζημίωσης, κατά την έννοια του άρθρου 18 παράγραφος 2 του κανονισμού (ΕΟΚ) αριθ. 3759/92, δεν δύνανται να υπερβαίνουν, σε καμία περίπτωση, για το συγκεκριμένο τρίμηνο τα όρια που  αναφέρονται στην παράγραφο 4 του εν λόγω άρθρου- ότι οι ποσότητες του τόνου με κίτρινα πτερύγια που επωλήθησαν και παρεδόθησαν κατά τη διάρκεια του δευτέρου τριμήνου 1992 στη βιομηχανία κονσερβών που βρίσκεται στο κοινοτικό έδαφος δεν ξεπερνούν αυτά τα όρια- ότι οι ποσότητες που επωλήθηκαν και παρεδόθησαν κατά τη διάρκεια του πρώτου τριμήνου 1992 στη βιομηχανία κονσερβών που βρίσκεται εντός του τελωνειακού εδάφους της Κοινότητας είναι μεγαλύτερες, για τις δύο παρουσιάσεις του albacore αυτών που επωλήθησαν  και παρεδόθησαν κατά τη διάρκεια του ιδίου τριμήνου των τριών τελευταίων αλιευτικών περιόδων- ότι οι ποσότητες αυτές υπερβαίνουν τα όρια που αναφέρονται στο άρθρο 18 παράγραφος 4 δεύτερη περίπτωση του κανονισμού (ΕΟΚ) αριθ. 3759/92, και ότι πρέπει για  τα προϊόντα αυτά να περιοριστεί ο συνολικός όγκος των ποσοτήτων που είναι δυνατό να επωφεληθούν αποζημίωση και να οριστεί η κατανομή των ποσοτήτων αυτών μεταξύ των ενδιαφερόμενων οργανώσεων παραγωγών, ανάλογα με την παραγωγή τους στη διάρκεια του ιδίου  τριμήνου των αλιευτικών περιόδων 1984 έως 1986- ότι, ως εκ τούτου, πρέπει να αποφασιστεί η χορήγηση αντισταθμιστικής αποζημίωσης για την περίοδο από την 1η Απριλίου έως τις 30 Σεπτεμβρίου 1992 για τα εν λόγω προϊόντα- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Προϊόντων Αλιείας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η αντισταθμιστική αποζημίωση που αναφέρεται στο άρθρο 18 του κανονισμού (ΕΟΚ) αριθ. 3759/92, που ανταποκρίνεται στο είδος τόνος με κίτρινα πτερύγια, χορηγείται για τις περιόδους και για τα προϊόντα εντός των ακόλουθων ορίων:   /* ΠΙΝΑΚΕΣ: δείτε Ε.Ε. */ Άρθρο 2  1. Ο συνολικός όγκος των ποσοτήτων που είναι δυνατόν να επωφεληθούν αποζημίωσης περιορίζεται για την περίοδο από την 1η Ιουλίου έως τις 30 Σεπτεμβρίου 1992, ως εξής:  Albacore + 10 kg: 17 062 τόνοι,  Albacore   10 kg: 3 105 τόνοι.  2. Η κατανομή του συνολικού όγκου μεταξύ των ομάδων παραγωγών προσδιορίζεται στο παράρτημα.  Άρθρο 3  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 30 Μαρτίου 1993.  Για την Επιτροπή Γιάννης ΠΑΛΑΙΟΚΡΑΣΣΑΣ Μέλος της Επιτροπής (1) ΕΕ αριθ. L 388 της 31. 12. 1992, σ. 1.  (2) ΕΕ αριθ. L 62 της 7. 3. 1992, σ. 9.  (3) ΕΕ αριθ. L 338 της 10. 12. 1991, σ. 6.    ΠΑΡΑΡΤΗΜΑ   Κατανομή, μεταξύ των ογανώσεων παραγωγών, των ποσοτήτων του τόνου με κίτρινα πτερύγια που είναι δυνατόν να επωφεληθούν της αντισταθμιστικής αποζημίωσης για την περίοδο από την 1η Ιουλίου έως τις 30 Σεπτεμβρίου 1992 σύμφωνα με το άρθρο 18 παράγραφος 5  του κανονισμού (ΕΟΚ) αριθ. 3759/92 με ποσότητες κατά ποσοστιαία μερίδα της αποζημίωσης  Albacore + 10 kg  /* ΠΙΝΑΚΕΣ: δείτε Ε.Ε. */   /* ΠΙΝΑΚΕΣ: δείτε Ε.Ε. */